
POZIV NA GODIŠNJU SKUPŠTINU HGZD-a 


Poštovani grboslovci i zastavoslovci, dragi prijatelji! 


Deveta redovita godišnja skupština HGZD-a održat će se elektronički, slanjem 
skupne elektroničke poruke svim članovima Skupštine. Zapisnik elektroničkog zasjedanja 
skupštine vodi se i arhivira na isti način kao i kad Skupština zasjeda na tradicionalan način. 


Dnevni red: 
1. Prihvaćanje dnevnog reda 
2. Izvješće o radu HGZD-a u 2014. godini 
3. Plan rada HGZD-a za 2015. 
4. Prijedloga statutarnih promjena 
5. Razno 


Elektroničko zasjedanje Skupštine traje do 24:00 sati sedmog (7) dana od slanja 
poruke o sazivanju skupštine. 
Veselimo se Vašem odzivu uz srdačan pozdrav, 
Predsjednik HGZD 


bojnik dr. sc. Željko Heimer 

ZAPISNIK SA DEVETE REDOVITE 
SKUPSTINE HGZD-a 


Hrvatsko grboslovno i zastavoslovno društvo (HGZD) održalo je svoju Devetu 
redovitu godišnju Skupštinu elektroničkim zasjedanjem. Skupština je inicirana 
slanjem poziva Predsjednika HGZD-a 11. srpnja 2015. elektroničkom poštom na 
adrese članova prema elektroničkim adresama u Popisu članstva HGZD-a. 
Elektroničko zasjedanje Skupštine trajalo je do 24:00 sata sedmog (7) dana od 
slanja poruke o sazivanju Skupštine, tj. do 18. srpnja 2015. koji se stoga smatra 
danom zasjedanja Skupštine. 


Na predloženi Dnevni red Skupštine nije primljeno primjedaba te je time prihvaćen 
prema sljedećem: 

Prihvaćanje dnevnog reda 

Izvješće o radu HGZD-a u 2014. godini 

Plan rada HGZD-a za 2015. 

Prijedloga statutarnih promjena 

Razno 


sra=oen= 


Elektroničkom zasjedanju pristupilo je 16 članova, koji su predložena izvješća, 
planove _ te  statutarmne promjene usvojili jednoglasno izjašnjavanjem "ZA" 
elektroničkom poštom. 


U smislu stavka 3 čl. 12 Statuta HGZD-a članovi Skupštine s pravom glasa 
smatraju se oni članovi s Popisa članstva koji su uplatili članarinu barem jednom u 
prethodne dvije godine ili oni koji su to učinili za tekuću godinu, odnosno oni članovi 
koji su oslobođeni plaćanja članarine sukladno stavku 4 čl. 8 Statuta. Na dan 
zasjedanja Skupštine Skupština je stoga brojala 26 članova. Stoga natpolovična 
većina čini 14, a dvotrećinska 18 glasova. 


Stoga su odluke Skupštine donesene jednoglasno natpolovičnom većinom 
glasova te su tako prihvaćeni Godišnji izvještaj HGZD-a za 2014. godinu, Financijski 
izvještaj HGZD-a za 2014. godinu, Plana rada HGZD-a za 2015. godinu, Statutarna 
odluka o izmjenama i dopunama Statuta HGZD-a. 


Ujedno je odlučeno da se za likvidatora, sukladno novododanom stavku 5 čl. 
37 Statuta, imenuje Predsjednik HGZD-a. 


Na temelju te Statutarne odluke, Predsjednik HGZD-a donio je pročišćeni 
tekst Statuta HGZD-a, koji će se zajedno s potrebitom dokumentacijom predati u 
Registar udruga sukladno zakonskoj proceduri. 

Izvanredni broj časopisa "Grba i zastave" s radnim materijalima skupštine 
dopunit će se Zapisnikom sa Skupštine i potrebnim dopunama i izmjenama sukladno 
odlukama sa Skupštine te čini dio dokumentacije za registraciju udruge, a dostavit će 
se i članovima HGZD elektroničkom poštom. 


Cjeloviti zapis elektroničke pošte koja je razmijenjena u vezi sa Skupštinom 
(pozivi, rasprave, glasovanja itd.) pohranit će se trajno u elektroničkom i tiskanom 
obliku u arhivu HGZD-a te staviti na raspolaganje članovima po zahtjevu. 

Predsjednik HGZD 


bojnik dr. sc. Željko Heimer 

Zagreb, 20. lipnja 2015. godine 


GODIŠNJI IZVJEŠTAJ HGZD-a ZA 2014. 


Hrvatsko grboslovno i zastavoslovno društvo (HGZD) 2015. godine obilježava 
devetu godinu svojeg rada. Od osnivačke skupštine održane 4. svibnja 2006. godine 
u svečanoj dvorani Hrvatskog povijesnog muzeja, na kojoj je bilo prisutno tridesetak 
osnivača, Društvo je umjereno povećalo broj članova kojih danas broji 53. 


Sukladno financijskoj evidenciji na dan izvještaja članarinu je barem u jednoj 
od posljednje dvije godine odnosno u tekućoj godini uplatilo 21 član, plus 5 članova 
Predsjedništva, koji su sukladno stavku 4 čl. 8 Statuta HGZD-a, oslobođeni uplate 
članarine, što u smislu stavka 3 čl. 12 Statuta čini ukupno 26 članova Skupštine s 
pravom glasa. Stoga natpolovična većina čini 14, a dvotrećinska 18 glasova. 


Posljednja izborna skupština održana je 2015. godine u prostorijama Društva 
zagrebačke klasične gimnazije, kada su izabrani za predsjednika Željko Heimer, 
potpredsjednicu Dubravka Peić Čaldarović, tajnicu Matea Brstilo Rešetar i dva člana 
Predsjedništva Tomislav Galović i Tijana Trako Poljak. Tijekom 2014. godine članovi 
predsjedništva su u više prilika održali virtualnu sjednicu korištenjem elektronske 
pošte. 


Srećom, usluge Suda časti HGZD-a u sastavu akademik Nikša Stančić, dr. 
Ante Gulin i dr. Josip Kolanović, nismo imali potrebe tražiti, osim u njihovoj ulozi 
nadzornog odbora u pripremama Skupština. Tako i u pripremi ovog izvješća, koje im 
je dostavljeno zajedno sa financijskim izvješćem rada Društva. 


Tijekom 2014. godine HGZD je nastavilo sa svojim redovnim aktivnostima u 
Republici Hrvatskoj i na međunarodnom planu, u skladu sa Statutom i utvrđenim 
Strateškim planom 2012. — 2017. 


Međunarodne aktivnosti 


Međunarodna suradnja 


HGZD je kolektivni član Međunarodne federacije veksiloloških udruga (FIAV, 
La Federation Internationale des Associations  Vexillologiques) od 2007. i 
Međunarodne genealoške i heraldičke konfederacije (CIGH, La Confederation 
Internationale de Genćalogie et d'Hćraldique) od 2008. godine, dok je predsjednik 
HGZD-a član Radne skupine FIAV-a za veksilološke standarde opisa zastava 
(Vexillological Conventions for Flag Descriptions Commission) i pridruženi član 
Međunarodne heraldičke akademije (AIH, La Academie Internationale d'Heraldique) 
— čime su ostvareni permanentni kontakti našeg Društva s krovnim međunarodnim 
heraldičkim i veksilološkim organizacijama. 

Nažalost, a zbog nemogućnosti osiguranja financijske potpore od Ministarstva 
kulture i Grada Zagreba HGZD 2014. godine nije sudjelovao na 31. međunarodnom 
kongresu genealoških i heraldičkih znanosti, održanom u Oslu, Norveška. 

U Zagrebu je 2. veljače 2014. boravio g. Aleksandar Gižarovski, tajnik 
Makedonskog heraldičkog združenja (MHZ). Unatoč tome što je susret s njim bio 
kratak, tom smo prilikom obnovili dugotrajnu suradnju s MHZ. 


Razmjena publikacija dogovorena s više inozemnih heraldičkih i veksiloloških 
udruga i institucija nastavljena je u 2014. — primjerice sa njemačkim veksilološkim 
društvom, češkim, slovačkim i bugarskim heraldičko-genealoškim društvima, 
makedonskim heraldičkim i nordijskim heraldičkim društvom i drugima. Stoga se i 
naš časopis ,Grb i zastava“ dostavlja na četrdesetak adresa inozemnih društava, a 
naša se knjižnica popunjava njihovim izdanjima — ukupno 33 publikacije inozemnih 
udruga dolaze redovito na adresu HGZD-a. 


Aktivnosti u Republici Hrvatskoj 


Predavanja, skupovi i izložbe 


1. U sklopu Tribine HGZD-a održano je 11. ožujka 2014. 20. predavanje s 
naslovom ,Hrvatska državna zastava iz perspektive hrvatskih građana — značenja, 
važnost i predanost“ dr. sc. Tijane Trako Poljak. 

2. Predsjednik HGZD-a sudjelovao je i na znanstvenom skupu ,Vojno- 
geografski aspekti obrambenoga Domovinskog rata“, u organizaciji Sveučilišta u 
Zadru, 27. — 29. ožujka 2014. 

3. Predsjednik HGZD-a održao je predavanje na na Pomorskom fakultetu u 
Rijeci, 15. travnja 2014. naslovljeno ,Zastave na RMS Titanic i RMS Carpathia“ u 
sklopu obilježavanja 102. godišnjice spašavanja stradalnika Titanica od strane 
posade broda Carpathia. 

4. Održana je 8. izborna redovita Skupština HGZD-a 6. svibnja 2014. u 
prostorijama Društva zagrebačke Klasične gimnazije. 

5. Članovi HGZD-a sudjelovali su na predstavljanju knjige norveškog autora 
Sveina Mgnneslanda ,National Symbols in Multinational States. The Case of 
Yugoslavia“ u organizaciji Veleposlanstva Kraljevine Norveške i Hrvatskog PEN 
centra 19. svibnja 2014. 

6. Članovi HGZD sudjelovali su na okruglom stolu 5. lipnja 2014. pod 
naslovom ,Znakovi hrvatskog identiteta — o grbovima, heraldici i historiografiji“ 
organiziranom u sklopu Festivala povijesti ,Kliofest 2014.“ u organizaciji Hrvatskog 
nacionalnog odbora za povijesne znanosti (Zagreb), Društva za hrvatsku povjesnicu 
(Zagreb), Nacionalne i sveučilišne knjižnice (Zagreb), Hrvatskog državnog arhiva 
(Zagreb), Zajednice nakladnika i knjižara Hrvatske gospodarske komore (Zagreb) i 
Udruge za zaštitu prava nakladnika ZANA (Zagreb). Moderatori okruglog stola bili su 
Dubravka Peić Čaldarović i Tomislav Galović, a sudjelovali su Mirjana Matijević 
Sokol, Stjepan Ćosić, Željko Heimer, Mario Jareb, Hrvoje Kekez i Tijana Trako 
Poljak. 

7. Ključna aktivnost bila je organizacija znanstveno-stručnog skupa ,Simbol, 
identitet i Domovinski rat“ kojeg smo organizirali zajedno s Odsjekom za sociologiju 
Filozofskog fakulteta Sveučilišta u Zagrebu 31. listopada 2014. Skup je imao 

stotinjak sudionika, a kao poseban gost skupu je nazočio i pokrovitelj skupa 
predsjednik Republike prof. dr. sc. Ivo Josipović. 


Izdavaštvo i objavljivanje članaka 


Tijekom 2014. godine nastavljeno je polugodišnje izdavanje časopisa ,Grb i 
zastava“ (GiZ), pa su objavljena dva broja osmog godišta GiZ-a, u svibnju br. 15 te u 
studenom br. 16, u suradnji s izdavačkom kućom Leykam International iz Zagreba, 
koja je organizirala distribuciju časopisa našim članovima, organizacijama i 
institucijama u Hrvatskoj te u inozemstvu, ukupno na stotinjak adresa. Preostali dio 
naklade od 50 primjeraka Leykam International distribuira preko svoje prodajne 
mreže i svojih web stranica. Društvo je izuzetno zadovoljno ovakvim aranžmanom s 
izdavačem kojemu zahvaljujem na srdačnoj i kvalitetnoj suradnji. Kao i do sada, svi 
tekstovi u GiZ-u tiskani su uz mnoštvo ilustracija u boji, paralelno na hrvatskom i 
engleskom jeziku, čime teme vezane za hrvatsku heraldičku i veksilološku baštinu 
imamo priliku prezentirati stručnoj publici u svijetu. Vodi se kazalo sadržaja 
objavljenih brojeva i abecedni popis autora (dostupan na web stranicama Drutštva). 


Od 2012. u dvotjedniku Ministarstva obrane ,Hrvatski vojnik“ predsjednik 
HGZD-a započeo je redovito objavljivanje feljtona ,,Veksilologija“, što je nastavljeno 
tjekom 2013. i 2014. pa i danas. Ovi tekstovi dostupni su u cijelosti i na web 
stranicama ovog glasila, čime dopiru i do još šire čitalačke publike. 


Ostalo 


Za 2015. godinu pripremljeni su i predani zahtjevi za potporu aktivnostima 
HGZD-a Ministarstvu kulture za izdavanje časopisa ,Grb i zastava“, za sufinanciranje 
sudjelovanja na 26. međunarodnom veksilološkom kongresu u Sydeyju, te za 
potporu Povijesne heraldičke pokretne izložbe ,Hrvatski grb u mijenama povijesti od 
14. do 21. stoljeća“. Nažalost ove godine niti jedan od naših predloženih programa 
nije uvršten u potporu Ministarstva. 

Kontinuirano je obnavljana i održavana baza podataka članova HGZD-a te 
vođena knjigovodstveno-financijska evidencija djelovanja Društva. 

Slijedom održane izborne skupštine i promjene članova Predsjedništva, 
Predsjednik je podnio u zakonskom roku propisane dokumente uz zahtjev za upis 
promjena u Registar udruga te je Gradski ured za opću upravu Grada Zagreba izdao 
Rješenje o upisu promjena (KLASA: UP/I-230-02/14-02/985, URBROJ: 251-07-11- 
14-2, od 6. lipnja 2014.) u Registar udruga u kojem je Društvo upisano pod 
registarskim brojem 21004758. 


Predsjednik HGZD-a 
bojnik dr. sc. Zeljko Heimer 


Godišnji izvještaj HGZD-a za 2014. prihvaćen je na Devetoj redovitoj 
Skupštini HGZD-a održanoj 18. srpnja 2015. 

Zagreb, 20. lipnja 2015. godine 


FINANCIJSKI IZVJEŠTAJ HGZD-a 
za period od 1. siječnja do 31. prosinca 2014. godine 


....—n ga 
1.016,66 
Prihodi 
Članarine 1.500,00 
Grad Zagreb GU OKS 10.400,00 
Donacije 4.240,00 
Kamate 14,41 
Ukupno prihodi 16.155,41 
Rashodi 
Bankarske usluge 881,00 
Časopis 15 i 16/2014. 8.000,00 
Skup - katering 1.203,17 
Ukupno rashodi 10.084,17 
Razlika šo | 46.071,24 flŠšžšžšŠSOROD4 SŠ 
7.087,90 35,13 401,36 33,95 


PRIVREMENI FINANCIJSKI IZVJEŠTAJ HGZD-a 
za period od 1. siječnja 2015. godine 


Prihodi 
Članarine 600,00 
Donacije 500,00 
Kamate 9,21 
Ukupno prihodi 1.109,21 


Rashodi 
Bankarske usluge 
Ostalo 


Ukupno rashodi 
Razlika 
Stanje na računu 20.06.2015. 


Društvo je u 2014. godini poslovalo s nešto većim pozitivnim saldom od uobičajenog, 
što je posljedica uplate preostalih sredstava financijske potpore za časopis koja u 2013. nije 
isplaćena u potpunosti. 

Tijekom 2014. prikupljene su 17 uplate članarine (po 100kn, i 4x50 kn za studente i 
umirovljenike), što je nešto manje od prethodne rekordne godine. 

U 2014. nije ostvaren namjenski prihod od Ministarstva kulture, dok je od Grada 
Zagreba, uz uplatu zaostatka za 2013. dobiveno i još 8.000 kn za financijsku potporu 
izdavanju časopisa ,Grb i zastava“, a ta odobrena sredstva uplaćena su izdavačkoj kući 
Leykam International d.o.o. s kojom je Društvo, kao i prethodnih godina, sklopilo ugovor o 
suradnji na tom projektu; pritom Leykam osigurava tisak 200 primjeraka pojedinog broja 
časopisa i distribuciju 100 primjeraka na adrese članova i suradnika u zemlji i inozemstvu, 
50 primjeraka predaje Društvu, a ostatak sami distribuiraju. 

Od ostalih donacija koje je Društvo osiguralo izdvaja se 3.000 kn dobivenih od 
Hrvatske zajednice županija, za potporu izdavanju časopisa koje će se iskoristiti u 2015. 
godini, te nekoliko manjih donacija pojedinih članova, na kojima smo izuzetno zahvalni. 

Predsjednik HGZD-a uspio je dogovoriti novi način obračuna bankarskih usluga, što 
je rezultiralo njihovim smanjenjem za više od četvrtine u odnosu na prethodne godine, što je 
značajna ušteda hladnog pogona rada Društva. 

Za organizaciju znanstveno-stručnog skupa Društvo je uspjelo svesti operativne 
troškove na minimum, tako da je jedini izdatak bio trošak kateringa — osvježenja u pauzi za 
kavu te ručka za predavače u menzi Filozofskog fakulteta. 

Sukladno Uredbi o računovodstvu neprofitnih organizacija (NN 10/08, 7/09 i 158/13), 
a temeljem Zakona o računovodstvu (NN 109/07 i 54/13), neprofitne organizacije koje imaju 
mali opseg poslovanja mogu voditi tzv. pojednostavljeno računovodstvo u odnosu na ono 
propisano za veće organizacije. Temeljem čl. 71. navedene Uredbe neprofitne organizacije 
čija je vrijednost imovine uzastopno u prethodne tri godine manja od 100.000,00 kuna na 
razini godine i godišnji prihod uzastopno u prethodne tri godine manji od 100.000,00 kuna na 
razini godine (od 1.1.2014. taj limit iznosi 230.000 kn), nisu dužne voditi dvojno 
knjigovodstvo i druge propisane evidencije, već samo knjigu prihoda i rashoda te knjigu 
blagajne, primjenom jednostavnog knjigovodstva i novčanog računovodstvenog načela. S 
obzirom da Društvo posluje isključivo preko računa, a ne s gotovinom, ne vodi se knjiga 
blagajne, nego jedino propisana knjiga prihoda i rashoda, u kojoj se uredno bilježe sve 
transakcije. Slijedom navedenog, Društvo nije obavezno dostavljati financijska izvješća 
Ministarstvu financija, kod kojeg je upisano u Registar neprofitnih organizacija (RNO broj 
0215444). 

Unatoč iskazanom pozitivnom saldu u 2014. pa i donekle u prvoj polovici 2015., s 
obzirom da za 2015. nisu osigurane potpore za izdavanje časopis, Društvo će gotovo sva 
raspoloživa sredstva potrošiti upravo na tu aktivnost. Redovita naplata članarine stoga će biti 
itekako značajna. 


Predsjednik HGZD-a 
bojnik dr. sc. Zeljko Heimer 


Financijski izvještaj prihvaćen je na Devetoj redovitoj Skupštini HGZD-a 
održanoj 18. srpnja 2015. 


HRVATSKO GRBOSLOVNO I ZASTAVOSLOVNO DRUŠTVO 
CROATIAN HERALDIC AND VEXILLOLOGIC ASSOCIATION 


Pazinska 50 Tel. +385 91 56 39 391 
HR-10110 Zagreb E-mail hgzdQhgzd.hr 
Croatia Web www.hgzd.hr 


Plan rada HGZD-a za 2015. 


Međunarodne aktivnosti 


* HGZD je član krovnih međunarodnih udruga Federation Internationale des 
Associations Vexillologiques (FIAV) i Confederation Internationale de 
Genealogie et d'Heraldique (CIGH), u kojima nastavlja aktivno djelovati. 


* predsjednik HGZD-a član je Radne skupine FIAV-a za veksilološke standarde 
opisa zastava (Vexillological Conventions for Flag Descriptions Commission). 


* predsjednik HGZD-a pridruženi je član Međunarodne heraldičke akademije 
Academie Internationale d'Hćraldique (AlH). 


* sudjelovanje u radu 26. međunarodnog veksilološkog kongresa (26th 
International Congress of Vexillology), dvogodišnji kongres FIAV, koji se 
odražava u Sydneyu, Australija, 31. kolovoza — 4. rujna 2015. u organizaciji 
veskilološkog društva Flags Australia. 


* uključivanje u aktivnosti i nastavak suradnje sa srodnim udrugama u regiji: 
O Heraldično in veksilološko društvo ,Herold“, Slovenija 

Heraldica Slovenica, Slovenija 

Magyarorszagi Zaszlo Tarsasag, Mađarska, 

Makedonsko heraldičko združenie, Makedonija, 


O o o o 


Bulgarsko heraldičesko i veksiloložko obšestvo, Bugarska 


Organizacija Tribine HGZD-a 
e Mjesečna Tribina HGZD-a kao javno predavanje stručnjaka iz područja 
grboslovlja i zastavoslovlja i srodnih tema: 


O dr. sc. Dubravka Peić Čaldarović: ,Znakovlje parlamentarnih političkih 
stranaka u RH“ 


dr. sc. Tomislav Galović: ,Hrvatski heraldički zbornici“ 


[o] 


Antonio Perković: ,Heraldička baština današnje Sisačko-moslavačke 
županije“ (diplomski rad obranjen 2013.) 

oO 


o Madleine Kukec: ,Grbovi Varaždinske županije na primjeru grada 
Varaždina, grada Lepoglave i dvorca Trakošćan (povijesno-muzeološki 
pristup)“ (diplomski rad obranjen 2013.) 


o Ines Kovačević: , Grbovi plemićkih obitelji na području Brodsko- 
posavske županije“ (diplomski rad u pripremi) 


o Marko Coljak, ,Grbovi Turopolja“ (diplomski rad u pripremi) 


u suradnji sa stranim srodnim udrugama gostovanje stranog predavača 
ukoliko se ostvare mogućnosti 


Izdavačka djelatnost 


* ,Grbi zastava“ - časopis HGZD-a, IX. godište (2 broja tijekom 2015.) 


. ,Semiologija obrambenog Domovinskog rata“ - zbornik radova sa 
znanstveno-stručnog skupa održanog u Zadru u suorganizaciji sa 
Sveučilištem u Zadru, 6. prosinca 2013. 


* ,Hrvatski grb u mijenama povijesti od 14.- 20. st.“ - katalog pokretne izložbe 
(autori: D. Peić Caldarović — N. Stančić) 


e ,Hrvatska heraldička baština I. — odabrane teme. Priručnik za studente“, 
urednici i priređivači: prof. dr. sc. Mirjana Matijević Sokol i doc. dr. sc. 
Tomislav Galović, nakladnik FF-pres, Filozofski fakultet Sveučilišta u Zagrebu, 
autori tekstova: prof. dr. sc. Mirjana Matijević Sokol, doc. dr. sc. Tomislav 
Galović, prof. dr. sc. Ivo Banac, Vicko Fisković, prof., doktorand, mr. sc. 
Ladislav Dobrica, dr. sc. Dubravka Peić Čaldarović, dr. sc. Mario Jareb, 
akademik Nikša Stančić, bojnik dr. sc. Željko Heimer, doc. dr. sc. Hrvoje 
Kekez, Matea Brstilo Rešetar, prof. povijesti i povijesti umjetnosti, Antonio 
Perković, mag. educ. hist., doc. dr. sc. Ivan Botica. 


* Monografija o zastavama postrojbi Oružanih snaga Republike Hrvatske iz 
Domovinskog rata, autor dr. sc. Zeljko Heimer, urednik prof. dr. sc. Ozren 
Zunec, izdavač Leykam International d.o.o. 


e Poticanje članova na objavljivanje znanstvenih, stručnih i popularnih članaka i 
monografija 


Ostali oblici suradnje u RH 


e Filozofski fakultet Sveučilišta u Zagrebu 


O gostujuća predavanja članova HGZD-a u nastavi izbornog kolegija 
»Hrvatska heraldička baština“ za studente povijesti na Katedri za 
pomoćne povijesne znanosti Odsjeka za povijest 


o sudjelovanje na okruglom stolu na temu heraldike i identiteta na 
»Festivalu povijesti Kliofest“ 


e Društvo zagrebačke Klasične gimnazije 


o gostovanje članova HGZD-a na predavanjima u organizaciji DZKG 
ll 


* Predavanja članova HGZD-a u organizaciji drugih srodnih udruga i ustanova 
po pozivu (Matica hrvatska, Hrvatski plemićki zbor, Družba braće hrvatskog 
zmaja, Hrvatsko rodoslovno društvo i sl.) 


e Sudjelovanje članova na V. kongresu hrvatskih povjesničara "Krize, sukobi i 
solidarnost u povijesnoj perspektivi", Zadar, 6. — 9. X. 2016. u organizaciji 
Hrvatskog nacionalnog odbora za povijesne znanosti, Društva za hrvatsku 
povjesnicu i Sveučilišta u Zadru 


Plana rada prihvaćen je na Devetoj redovitoj Skupštini HGZD-a održanoj 18. srpnja 
2015. 


Temeljem ČI. 17 Statuta HGZD-a Predsjednik HGZD-a pripremio je nacrt izmjena i dopuna Statuta, a u svrhu 
usklađivanja Statuta sa zakonskim promjenama donesenim u Zakonu o udrugama (NN 74/14). Statutarna odluka prihvaćena je 
na Devetoj redovitoj Skupštini HGZD-a održanoj 18. srpnja 2015. 


Na temelju članka 13. Zakona o udrugama (Narodne novine, broj 74/2014) i članka 16. 
Statuta Hrvatskog grboslovnog i zastavoslovnog društva, usvojenog 4. svibnja 2006. godine, 
Skupština Hrvatskog grboslovnog i zastavoslovnog društva, održana dana 18. srpnja 2015. godine u 
Zagrebu, donijela je 


Statutarnu odluku o izmjenama i dopunama Statuta 
Hrvatskog grboslovnog i zastavoslovnog društva 


Članak 1. 
Ovom Statutarnom odlukom usvajaju se izmjene i dopune Statuta Hrvatskog grboslovnog i 
zastavoslovnog društva (u daljnjem tekstu: Društvo), usvojenog 4. svibnja 2006. godine. 


Članak 2. 
U stavku 2 članka 2. Statuta Društva (u daljem tekstu: Statut) riječ ,Vexillologic“ mijenja se i 
glasi ,Vexillological“. 


Članak 3. 
U stavku 2 članka 5. Statuta na kraju briše se točka i dodaje tekst ,i mjesto sjedišta Društva 
između njih.“ 


Članak 4. 
Iza stavka 6 članka 17. Statuta dodaje se novi stavak koji glasi: 
Sjednica Skupštine može biti i elektronička. Predsjednik saziva takvu 
skupštinu slanjem skupne elektroničke poruke svim članovima Skupštine. Tajnik 
Društva vodi i arhivira zapisnik elektroničkog zasjedanja skupštine na isti način kao i 
kad Skupština zasjeda na tradicionalan način. 


Članak 5. 
Iza stavka 4 članka 37. Statuta dodaje se novi stavak koji glasi: 
Likvidatora imenuje i opoziva Skupština na prijedlog Predsjednika Društva. 


Članak 6. 
Ovlašćuje se Predsjednik Društva da izradi pročišćeni tekst Statuta. 


Članak 7. 
Ova Statutarna odluka stupa na snagu i primjenjuje se danom donošenje pravomoćnog 
rješenja o upisu promjena u Registar udruga. 


Broj 27/2015 
U Zagrebu, 18. srpnja 2015. godine. 
Predsjednik HGZD 
bojnik dr. sc. Željko Heimer 


Temeljem smjernica nadležnog Gradskog ureda za opću upravu, koji vodi Registar udruga Republike Hrvatske za 
područje Grada Zagreba, umjesto gornje Statutarne odluke, odnosno na temelju nje pročišćenog teksta Statuta HGZD-a 
usvojenog 4. svibnja 2005. godine, upisan je novi Statut HGZD-a u tekst kojeg su unesene izmjene i dopune iz Statutarne 
odluke te potrebne izmjene i dopune temeljem zakonskih zahtjeva, a koje uključuju: - novi tekst preambule, - dopuna novog 
stavka 2 ČI. 6 o područjima djelovanja, - usklađenje točke 3 u stavku 1 ČI. 7 i brisanje posljednje točke u istom stavku sukladno 
Zakon o pružanju usluga u turizmu (NN 68/07, 88/10, 30/14, 89/14, 152/14), - dopuna stavka 2 ČI. 11 riječima ,i odgovornosti“ 
iza riječi ,dužnosti“, - dopuna u stavku 1 _ČI. 16 iza točke 4 s dvije točke, sukladno poslovima navedenim u drugim dijelovima 
statuta, - dopuna novog stavka 6 ČI. 16 o sazivanju Skupštine u slučaju isteka mandata tijelima Društva, - promjena izričaja u 
stavku 2 ČI. 17 o odgađanju sjednice Skupštine, - dopuna novog stavka 5 ČI. 17 o elektroničkoj sjednici Skupštine, - brisanje 
suvišnih riječi u stavku 1 ČI. 20, - izmjena zadnje dvije riječi i stavku 3 ČI. 23, za preciziranje postupka kooptiranja člana 
Predsjedništva, - brisanje suvišnih riječi u stavku 1 i 2 ČI. 24, - dopuna nadležnosti Suda časti u stavku 1 ČI. 28, - izmjena 
naslova poglavlja VII., - brisanje stavka 3 ČI. 30, - brisanje riječi ,obavljanja gospodarske djelatnosti“ iz stavka 1 ČI. 33 i dopuna 
riječima ,i obavljanja djelatnosti“ ispred riječi ,Društva“ u stavku 2 ČI. 33, - dopuna riječima ,sukladno zakonu“ na kraju stavka 1 
ČI. 37, izmjena i brisanje stavka 2, 3 i 4 ČI. 37 (postupak u slučaju prestanka rada Društva), - promjena naslova poglavlja X., - 
zamjena riječi ,registracije Društva pri nadležnom tijelu“ riječju ,donošenja“. Ove promjene smatraju se prihvaćenim na 
Skupštini 18. srpnja 2015., a potvrdit će se na sljedećoj Skupštini HGZD-a. 

Na temelju članka 13. Zakona o udrugama (,Narodne novine“ broj 74/14), Skupština Hrvatskog 
grboslovnog i zastavoslovnog društva na sjednici održanoj 18. srpnja 2015, godine, donijela je 


STATUT 
Hrvatskog grboslovnog i zastavoslovnog društva 


I. OPĆE ODREDBE 


Članak 1. 


Ovim Statutom uređuju se pitanja naziva, sjedišta, cilja, djelatnosti, načina upravljanja, 
unutarnjeg ustrojstva, financiranja i druga pitanja značajna za rad Hrvatskog grboslovnog i 
zastavoslovnog društva (u daljnjem tekstu: Društvo). 

Društvo je nevladina i neprofitna organizacija. 


Članak 2. 


Naziv Društva glasi: Hrvatsko grboslovno i zastavoslovno društvo. 

Skraćeni naziv Društva glasi: HGZD. 

Uz naziv na hrvatskom jeziku Društvo će u pravnom prometu rabiti i naziv na engleskom 
jeziku, koji glasi: Croatian Heraldic and Vexillological Association, uz skraćeni naziv CHVA. 

Društvo djeluje na području Republike Hrvatske. 


Članak 3. 


Sjedište Društva je u Zagrebu. 

Odluku o promjeni adrese sjedišta donosi Predsjedništvo Društva. 

Društvo u pravnom prometu zastupa Predsjednik Društva. Skupština može odrediti i druge 
osobe za zastupanje Društva. 


Članak 4. 


Društvo može osnivati podružnice i sekcije. 

Podružnice i sekcije nisu pravne osobe. 

Podružnice mogu biti osnovane na teritorijalnom principu, a sekcije na principu područja 
proučavanja. 


Članak 5. 


Društvo ima grb, znak, zastavu i pečat. 

Pečat Društva okruglog je oblika, promjera 30 mm. Uz obod je ispisan naziv Društva na 
hrvatskom i na engleskom jeziku, a u sredini se nalazi skraćeni naziv Društva na hrvatskom jeziku i 
engleskom jeziku i mjesto sjedišta Društva između njih. 

Pečat čuva i ovlašten je koristiti Predsjednik Društva i drugi članovi Društva koje on ovlasti. 

Odluku o izgledu grba, zastave i znaka Društva donosi Skupština Društva. 


II. CILJEVI | DJELATNOST 


Članak 6. 


Ciljevi Društva su: 

- < unaprjeđenje heraldike (grbopisa i grboslovlja) i veksilologije (zastavopisa i zastavoslovlja) 
kao pomoćnih povijesnih znanosti i kao grana suvremene primijenjene umjetnosti, 

- < poticanje i razvijanje šireg interesa za heraldiku i veksilologiju te srodne znanstvene 
discipline kao što su sfragistika, faleristika, genealogija i druge, 

- < očuvanje heraldičke i veksilološke baštine, posebice na području Republike Hrvatske. 
Područja djelovanja Udruge sukladno ciljevima su: 

- <— kultura i umjetnost, 

- <— obrazovanje, znanost i istraživanje. 


Članak 7. 


U svrhu ostvarivanja ciljeva propisanih člankom 6. Društvo će obavljati sljedeće djelatnosti: 

- <— proučavati i podupirati proučavanje grbova i zastava, a osobito hrvatskih grbova i zastava, 

- < objavljivati stručne i znanstveno-popularne članke i publikacije s temom grbova, zastava 
odnosno heraldike i veksilologije i srodnih znanstvenih disciplina, 

- < organizirati predavanja, prezentacije, stručne skupove, izložbe, sajmove i druge manifestacije 
u svrhu proučavanja i popularizacije grbova i zastava te znanosti koje ih proučavaju, 

- < organizirati putovanja za svoje članove namijenjena upoznavanju i popularizaciji heraldičke i 
veksilološke baštine uopće, a posebice na području Republike Hrvatske, sukladno posebnom 
propisu, 

- poticati svoje članove i u skladu s mogućnostima pružati im materijalnu pomoć za 
sudjelovanje na međunarodnim kongresima, izložbama, skupovima, seminarima i slično, 

- < objavljivati bilten o djelovanju Društva, tiskan ili putem Interneta, 

- surađivati s drugim hrvatskim, inozemnim i međunarodnim udrugama sličnih interesa i 
kompatibilnih ciljeva. 

ll. ČLANOVI DRUŠTVA 


Članak 8. 


Članom Društva može postati svaka punoljetna, poslovno sposobna osoba, koja je 
zainteresirana za rad u Društvu i koja prihvaća odredbe ovog Statuta. 

Članom Društva mogu postati i pravne osobe. Članstvo u Društvu one ostvaruju putem 
ovlaštenog predstavnika, a tijekom glasovanja u tijelima Društva one ostvaruju pravo na jedan (1) 
glas. 

Članstvo može biti redovito i počasno. 

Članovi Društva plaćaju godišnju članarinu u iznosu koji utvrdi Skupština. Iznos članarine za 
pravne osobe može biti različit od iznosa utvrđenog za fizičke osobe. Oslobođeni su plaćanja 
članarine: 

- trajno, počasni članovi Društva, te 

- privremeno, članovi izabrani u Predsjedništvo, Predsjednik, Potpredsjednik i Tajnik za 
trajanja svojih mandata. 

Tajnik Društva vodi upisnik članova Društva. Upisnik članova Društva vodi se elektronički i 
obvezno sadrži podatke o osobnom imenu (nazivu) člana, OIB-u, datumu rođenja, datumu pristupanja 
udruzi, kategoriji članstva i datum prestanka članstva u Društvu. 


Članak 9. 


Fizička ili pravna osoba koja želi postati redovitim članom Društva podnosi zahtjev 
Predsjedništvu, koje donosi odluku o prijemu u članstvo. Odluku o prijemu u članstvo potvrđuje 
Skupština na slijedećoj sjednici. 

Članovi potpisuju pristupnicu kojom se obvezuju na sudjelovanje u radu Društva te poštivanje 
odredbi njenog Statuta i drugih akata, kao i odluka tijela Društva. 


Članak 10. 


Skupština može imenovati počasne članove Društva. Počasnim članom može postati osoba 
koja je osobnim radom i zalaganjem osobito pridonijela ostvarivanju ciljeva Društva. 


Članak 11. 


Članovi Društva imaju pravo: 

- < sudjelovati u aktivnostima Društva, 

- biti informirani o radu Društva, 

- <biratii biti birani u tijela upravljanja Društva. 
Članovi Društva imaju dužnost i odgovornosti: 

- < poštovati odredbe Statuta, 

- < poštovati odluke tijela Društva, 

- < čuvati i podizati ugled Društva, 

- < plaćati redovito godišnju članarinu. 


Članak 12. 


Članstvo prestaje: 
- < istupanjem, 
- < brisanjem, 
- < isključenjem. 
Istupanjem članstvo prestaje na vlastiti pismeni zahtjev člana Društva, koji se podnosi 
Predsjedništvu. 
Brisanjem članstvo prestaje ukoliko član za dvije uzastopne godine nije platio članarinu. 
Odluku o brisanju iz članstva donosi Predsjedništvo. 
Isključenjem članstvo prestaje ako član: 
- <ne poštuje Statut i grubo krši dužnosti člana, 
- < djeluje suprotno ciljevima Društva, ili 

- < nanosi štetu ugledu i/ili poslovanju Društva 
Odluku o isključenju donosi Predsjedništvo. 
Protiv odluke Predsjedništva o brisanju iz članstva, o isključenju odnosno o odbijanju zahtjeva 
za primitak u članstvo, može se, u roku od 15 dana, podnijeti prigovor Skupštini. 
Odluka Skupštine je konačna. 


Članak 13. 


Društvo se može udružiti odnosno učlaniti u saveze udruga i u međunarodne udruge. 
Odluku o udruživanju odnosno učlanjivanju donosi Skupština. 


IV. TIJELA UPRAVLJANJA 


Članak 14. 


Tijela upravljanja Društvom su: 
- < Skupština, 
- < Predsjednik, 
- < Potpredsjednik, 
- < Predsjedništvo, 
- < Tajnik i 
-  Sudčasti. 
Mandat tijela Društva je četiri godine uz mogućnosti ponovnog izbora, a može trajati kraće u 
slučaju: 
-  oostavkeili 
- < opoziva Skupštine. 
i. Skupština 
Članak 15. 
Skupština Društva najviše je tijelo upravljanja. 
Skupštinu čine svi članovi Društva. 


Članak 16. 


Skupština Društva nadležna je i obavlja sljedeće poslove: 
- < donosi Statut i druge opće akte Društva, 
- < donosi odluke o dugoročnom planu rada i programskoj orijentaciji, 
- bira i razrješuje dužnosti Predsjednika, Potpredsjednika, Tajnika, članove Predsjedništva te 
Suda časti, 
- — prihvaća financijske i druge izvještaje, 
- -<usvaja plan rada i financijski plan za sljedeći kalendarsku godinu i izvješće o radu za 
prethodnu kalendarsku godinu, 
- < usvaja godišnje financijsko izvješće, 
- < odobrava osnivanje podružnica i sekcija, 
- < odlučuje o visini godišnje članarine, 
- < odlučuje o prigovorima protiv odluka Predsjednika i Predsjedništva, 
- < odlučuje o organizacijskim i statusnim promjenama i prestanku rada Društva, 
- < donosi sve odluke u vezi s radom Društva za koje nije drugačije određeno Statutom. 
Skupština se sastaje prema potrebi, a najmanje jednom godišnje. 
Skupštinu saziva Predsjednik. Predsjednik je obvezan sazvati zasjedanje Skupštine u roku od 
30 dana na prijedlog deset redovitih članova Društva. 
Predsjednik je dužan pozive za zasjedanje Skupštine dostaviti članovima najmanje sedam 
dana prije dana zasjedanja. 
Ako Predsjednik ne sazove Skupštinu u roku iz stavka 3. ovoga članka, predlagači mogu 
sami sazvati sjednicu Skupštine. 
U slučaju isteka mandata tijelima Skupštinu Društva saziva zadnja osoba za zastupanje 
upisana u Registar udruga ili 3 člana Društva, koji su upisani u upisnik članova prije isteka mandata 
tijelima Društva. 


Članak 17. 


Skupština punovažno odlučuje ako sjednici prisustvuje natpolovična većina članova Društva. 

Ako u zakazano vrijeme Skupštini ne pristupi potrebna natpolovična većina članova Društva, 
sjednica se odgađa za 30 minuta te ako i dalje nema natpolovične većine članova, Skupština 
punovažno odlučuje bez obzira na broj prisutnih članova. 

Skupština donosi odluke natpolovičnom većinom prisutnih članova, osim u slučajevima u 
kojima je ovim Statutom određena posebna većina. 

Skupštini predsjeda Predsjednik Društva, odnosno u njegovoj odsutnosti Potpredsjednik 
Društva. U odsutnosti i Predsjednika i Potpredsjednika, Skupština će na početku javnim glasovanjem 
odrediti osobu koja će predsjedavati sjednicom. O radu sjednice vodi se zapisnik, koji se trajno čuva u 
arhivu Društva. 

Sjednica Skupštine može biti i elektronička. Predsjednik saziva takvu skupštinu slanjem 
skupne elektroničke poruke svim članovima Skupštine. Tajnik Društva vodi i arhivira zapisnik 
elektroničkog zasjedanja skupštine na isti način kao i kad Skupština zasjeda na tradicionalan način. 


ii. Predsjednik 
Članak 18. 
Predsjednik je izvršno tijelo Društva i najviše tijelo upravljanja između dva zasjedanja 
Skupštine. 
Predsjednik organizira i rukovodi poslovanjem Društva. 
Predsjednik zastupa i predstavlja Društvo u zemlji i inozemstvu, te odgovara za zakonitost 


njegova rada. 
Predsjednika bira Skupština. 


Članak 19. 


Predsjednik može biti razriješen dužnosti i prije isteka roka na koji je izabran: 
- na vlastiti zahtjev, 
- <akone postupa u skladu s uputama i smjernicama Skupštine, 
- < akodjeluje protivno zakonu ili Statutu ili 
- < ako svojim istupanjem i djelovanjem šteti ugledu Društva. 
Odluku o razrješenju Predsjednika donosi Skupština, na prijedlog deset redovitih članova 
Društva. 


Članak 20. 


Predsjednik: 
- < priprema nacrt Statuta i drugih akata, 
- < saziva zasjedanje Skupštine, predlaže dnevni red i priprema sve materijale o kojima 
Skupština raspravlja, 
- < izvršava odluke Skupštine, 
- < saziva sjednice Predsjedništva. 
Za svoj rad Predsjednik je odgovoran Skupštini Društva. 
Predsjednik podnosi Skupštini Društva godišnje izvješće o radu. 
U slučaju odsutnosti ili spriječenosti Predsjednika, u svim poslovima zamjenjuje ga 
Potpredsjednik. 
iii. Potpredsjednik 


Članak 21. 


Potpredsjednik obavlja poslove Predsjednika za koje ga ova ovlasti i zaduži. 
Potpredsjednika bira Skupština. 
Potpredsjednik može biti razriješen dužnosti na isti način kao i Predsjednik. 


Članak 22. 


Za svoj rad Potpredsjednik je odgovoran Predsjedniku i Skupštini Društva. 
U slučaju odsutnosti ili spriječenosti u doba kad zamjenjuje Predsjednika, Potpredsjednik 
mora imenovati člana Predsjedništva da ga zamjenjuje u svim poslovima. 


iv. Predsjedništvo 


Članak 23. 

Predsjedništvo čine Predsjednik, Potpredsjednik, Tajnik i dva člana Predsjedništva. 

Clanove Predsjedništva bira Skupština. 

Na upražnjeno mjesto člana Predsjedništva između dvije Skupštine može se kooptirati drugi 
član Društva, što se obvezno mora potvrditi na prvoj slijedećoj sjednici Skupštine. 


Članak 24. 


Predsjedništvo: 
- < prima nove članove Društva i predlaže Skupštini imenovanje počasnih članova, 

- < odlučuje o brisanju i isključivanju iz članstva Društva, 

- < odlučuje o promjeni adrese sjedišta Društva, 

- < odlučuje o raspodjeli prikupljenih sredstava, 

- < osniva sekcije i podružnice i prati njihov rad, 

- < nadzire rad Tajnika, 

- < predlaže program rada Društva, 

- osniva privremena povjerenstva sastavljena od članova Društva za rad u pojedinim 
područjima djelovanja Društva. 

- < obavlja i druge poslove koje mu zada Skupština. 


Članak 25. 


Sjednice Predsjedništva saziva Predsjednik Društva. Osim Predsjednika, Potpredsjednika, 
Tajnika i članova Predsjedništva sjednicama Predsjedništva, mogu prisustvovati i članovi Suda časti, 
pročelnici podružnica odnosno sekcija Društva te počasni članovi Društva. Predsjednik Društva može 
na sjednice Predsjedništva pozvati i redovite članove društva kao i drugi goste. Svi prisutni na 
sjednicama Predsjedništva imaju pravo na raspravu, dok pravo glasa imaju samo Predsjednik, 
Potpredsjednik, Tajnik i članovi Predsjedništva. 

Za pravovaljano odlučivanje potrebna je prisutnost natpolovične većine članova 
Predsjedništva. Odluke Predsjedništva donose se natpolovičnom većinom prisutnih članova. 


V. Tajnik 
Članak 26. 


Tajnika društva bira i imenuje Skupština za obavljanje stručno-administrativnih poslova u 
Društvu. 


Članak 27. 
Tajnik: 
- < vodi upisnik i druge popise članova Društva, 
- < vodi zapisnike sa sjednica Predsjedništva i sa sjednica Skupštine, 
- < vodi poslovnu korespondenciju Društva, 
- < vodi financijske knjige Društva, 
- < priprema izvještaj o stanju blagajne za Skupštinu, 
- < čuvaarhiv Društva. 
Za svoj rad Tajnik je odgovoran Predsjedništvu Društva. 
U izvršavanju poslova iz svoje nadležnosti Tajnik, uz suglasnost Predsjedništva, može 
angažirati financijsko-knjigovodstvene stručnjake. 


vi. Sud časti 


Članak 28. 


Sud časti rješava sporove među članovima Društva i sukobe interesa unutar Društva. 

Sud časti ima tri člana koje bira Skupština. 

Članovi Suda časti ne mogu biti Predsjednik, Potpredsjednik, članovi Predsjedništva ni Tajnik 
Društva. 

Postupak pred Sudom časti pokreće se na zahtjev pojedinog člana Društva. 

Sud časti donosi zaključak većinom glasova svojih članova nakon saslušavanja svih 
zainteresiranih te pismeno izvješće o tome odmah upućuje Predsjedništvu i zainteresiranim 
strankama. Zainteresirani imaju pravo žalbe u roku od osam dana nakon primitka zaključka 
Predsjedništvu, koje donosi konačnu odluku. 


Članak 29. 


Osim poslova iz članka 28. Sud časti: 

- < nadzire i prati primjenu Statuta, 

- < nadzire financijsko i materijalno poslovanje pregledom dokumentacije najmanje jedanput 
godišnje. 

Prilikom pregleda financijskog i materijalnog poslovanja Sud časti sastavlja zapisnik. U 
slučaju nepravilnosti dužan je upozoriti Predsjednika i/ili Predsjedništvo. Ako se nepravilnosti ne 
uklone u određenom roku, Sud časti o tome izvješćuje Skupštinu. 

U izvršavanju poslova iz svoje nadležnosti Sud časti može angažirati stručnjake za pregled 
ispravnosti poslovanja. 


VII. USTROJSTVENI OBLICI 

Članak 30. 


U jedinicama lokalne (regionalne) uprave i samouprave u Republici Hrvatskoj mogu se 
osnivati podružnice Društva. 

Podružnica mora imati barem 5 članova i nosi naziv ,Podružnica Hrvatskog grboslovnog i 
zastavoslovnog društva ... (ime mjesta, općine, grada, županije odnosno regije)“. 

Predsjedništvo donosi odluku o osnivanju podružnice, a odluku potvrđuje Skupština. 

Novoosnovana podružnica obvezna je u roku šest mjeseci izraditi pravilnik o poslovanju koji 
se utemeljuje na ovom Statutu. 

Podružnica ima pročelnika i tajnika. Pročelnika i tajnika podružnice biraju međusobno članovi 
podružnice, a potvrđuje Predsjedništvo. 

Pročelnik i tajnik podružnice su za svoj rad i rad podružnice odgovorni Predsjedništvu 
Društva. 

Podružnica može djelovati samostalno u izvršavanju zadaća lokalnog značaja i dosega. 

Podružnice nemaju pravnu osobnost. 

Članovi podružnice uplaćuju godišnju članarinu središnjici Društva u Zagrebu. 

Članovi pojedine podružnice ne mogu biti istodobno i članovi neke druge podružnice Društva. 

O svojem radu podružnica redovito izvješćuje Predsjedništvo, a obvezna je podnijeti godišnji 
izvještaj Skupštini Društva. 


Članak 31. 


Društvo može osnovati na prijedlog članova, a uz suglasnost Skupštine, sekcije koje se 
sastoje od članova zainteresiranih za rad u pojedinim područjima proučavanja grbova, zastava i 
srodnih disciplina. 

O osnivanju sekcije odlučuje Predsjedništvo, a odluku odobrava Skupština. 

Predsjedništvo Društva imenuje pročelnika sekcije, koji mu je odgovoran za svoj rad. 

Pročelnik sekcije vodi očevidnik članova sekcije i dužan je u roku od šest mjeseci izraditi 
pravilnik o poslovanju utemeljen na ovom Statutu. Ciljevi i djelatnost sekcije moraju biti u skladu s 
ovim Statutom. 

Sekcije nemaju pravnu osobnost. 

Članovi sekcije uplaćuju godišnju članarinu središnjici Društva u Zagrebu. 

Članovi Društva mogu istodobno biti članovi više sekcija. 

O svojem radu sekcija redovito izvješćuje Predsjedništvo, a obvezna je podnijeti godišnji 
izvještaj Skupštini Društva. 

VIII. IMOVINA DRUŠTVA, NAKNADA TROŠKOVA I FINANCIJSKA GODINA 


Članak 32. 
Imovinu Društva čine novčana sredstva, pokretne stvari, nekretnine i druga imovinska prava. 


Članak 33. 


Društvo pribavlja imovinu iz članarine, donacija, poklona, nasljedstva, namjenskih sredstava 
iz državnog proračuna i proračuna jedinica lokalne uprave i samouprave, te iz drugih pravno 
dopuštenih izvora. 

Sva prikupljena sredstva koriste se isključivo za ostvarivanje cilja i obavljanja djelatnosti 
Društva. 

O raspodjeli prikupljenih sredstava odlučuje Predsjedništvo. 

Članak 34. 


Za opravdane troškove učinjene u vezi s obavljanjem djelatnosti Društva članovi imaju pravo 
na naknadu, a za rad u vezi s djelatnosti Društva i na nagradu. 
O visini naknade i nagrade odlučuje Predsjedništvo. 


Članak 35. 
Financijska godina Društva počinje 1. siječnja, a završava 31. prosinca iste godine. 
IX. PRESTANAK RADA DRUŠTVA 


Članak 36. 


Društvo prestaje s radom odlukom Skupštine ili iz drugih razloga propisanih zakonom. 
Odluku o prestanku rada Društva donosi Skupština dvotrećinskom većinom svih članova. 


Članak 37. 

U slučaju prestanka rada Društva, s njegovom se imovinom, nakon namirenja zakonskih 
obveza, postupa prema odluci Skupštine, sukladno zakonu. 

U slučaju prestanka rada Društva imovina se predaje Hrvatskom državnom arhivu. 

Likvidatora imenuje i opoziva Skupština na prijedlog Predsjednika Društva. 


X. JAVNOST RADA 
Članak 38. 


Rad Društva nije javan, a Društvo o svom radu izvješćuje javnost prikladnim načinima. 

Članovi Društva imaju pravo uvida u rad tijela Društva i u odluke koje ta tijela donose. 

Informacije o aktivnostima Društva, radu njezinih tijela te odlukama koje su donesene članovi 
Društva dobivaju prikladnim putem što može uključiti i tiskani bilten kao i onaj objavljen na internetu, 
elektroničku poštu, elektroničke dokumente i drugo. 

Elektronički dokumenti sačinjeni u skladu sa zakonom imaju jednaku važnost kao i tiskani. 


XI. ZAVRŠNE ODREDBE 
Članak 39. 
Statut Društva stupa na snagu s danom donošenja. 


Članak 40. 


Tumačenje odredaba ovog Statuta daje Skupština. 
Tumačenje drugih akata Društva daje Predsjednik. 


U Zagrebu, 18. srpnja 2015. 


Predsjednik HGZD 
bojnik dr. sc. Zeljko Heimer 


Gradski ured za opću upravu dobio je Rješenje (KLASA: UP/l-230-02/2015-02/2021, URBROJ: 251-07-11-16-2 od 


13. travnja 2016.), kojim se potvrđuju statutarne promjene usvojene Skupštini HGZD-a 18. srpnja 2016. i kojom se one upisuju 
u Registar udruga Republike Hrvatske. 

Sućk 


REPLJELIKA HRVATSKA 
GRAD ZAGREB 


GRADSKI URED ZA OPĆU UPRAVU 


KLASA: UPIl-230-02/2015-02/2021 
URBROJ: 251-07-11-18-2 


zagreb, 14. travrija 2016. 


Gradski ured za opću upravu, u postupku pokrenutom po zahtjevu Hrvatskog grboslovnorg i 


zastavoslovnog društva, sa sjedištem u Zagrebu, Pazinska 50, za upis promjena u Registar udruga 
Republike Hrvatske, na temelju članka 22. stavka 3. Zakona o udrugama ("Naredne novine" broj 
FANI4) i članka 10, Odluke o ustrojstvu i djelokrugu gradskih upravnih tijela ("Službeni glasnik Grada 
Zagreba" broj 5415 — pročišćeni takst i 4/16), donio je 


RJEŠENJE 
Odobrava se upis promjene Statuta, naziva Udruge na engleskom jeziku i upis likvidatora 
HRVATSKOG GRBOSLOVNOG | ZASTAVOSLOVNOG DRUSTVA, sa sjedištem u Zagrebu, 
Pazinska 50, u Registar udruga Republika Hrvatska. 
Ovjerava se Statut Udruge usvojen na sjednici Skupština održanoj 14. srpnja 2015, 


Novi naziv o lidruge na engleskom jeziku glasroOČROATIAN  HERALDIC AMD 
VEXILLOLOGICAL ASSOCIATION. 


Likvidator Udruge je ŽELJKO HEIMER. 


Upis promjena će biti izvršen u Registar udruga Republike Hrvatska pod registarskim brojem 
21004758 danom izvršnosti rješenja. 


Žalba protiv ovog rješenja ne odgađa izvršenje rješenja. 


Obrazloženje 


Hrvatsko grboslovno i zastavoslovno društvo, sa sjedištem u Zagrebu, Pazinska 50, podnijela 


je Ovom Gradskom uredu zahljev za upis promjena u Registar udruga Republike Hrvatske. 


Uz zahtjev priloženi su svi propisani dokumenti potrebni za upis promjena u registar. 
Zahljev je osnovan. 


U provedenom postupku, uvidom u priloženu dokumentaciju i Zbirku isprava utvrđeno je 


slijedeće: 


da je Hrvatsko grboskwvno i zastavoslovno društvo upisano u Registar udruga Republike 
Hrvatske pod registarskim brojem 21004758; 


da je 18. srpnja 2015. održana sjednica Skupštine Udruge na kojoj je usvojen Statut Udruge, 
pregledom kojer je utvrđeno da je u skladu sa Zakonom o udrugarna te je ušvojena odluka o 
promjeni naziva na engleskom jeziku i izabran likviđator Udruga: 

da su navedene promjene izvršene u skladu sa Statutom LUdruge. 


Temeljem navedenog, a sukladno odredbi članka 27. Zakona u udrugama, rijašena ja kao u 
izreci, 


Upravna pristolba u iznosu od 70,00 kuna po Tearifnom broju 1. i 2. Tarife upravnih pristojbi 
Zakona o upravnim pristojbama (Narodna novine broj 8/96, 77/95, 95/97, 151/97, BS/J6. BEBU, 145/99, 
11800, 16303. 117/04, 110/04, 141/04, 150/05, 1534/05, 129/06, 117/07, 25/08, 60/08, 2010, 6BH1D, 
42611, 112112. 19113, 80/13, 59/14, B7HA4 i 941141 naplaćena je i na zahtjevu poništena. 


UPUTA O PRAVNOM LIJEKU: 


Protiv Eo rješenja može se izjaviti žalba Ministarstvu uprave u roku od 15 dana od dana 
primitka rješenja. Žalba se neposredno predaje ili šalje poštom ovom Gradskom uredu, a rože se 
izjaviti i na zapisnik. Na žalbu se plaća upravna pristojba u iznosu od 50,00 kuna po Tarifhom broju 3 
Tarife upravnih pristojbi Zakona o upravnim pristojbama. Stranka se može odreći prava na žalbu 
sukladno članku 105. Zakona o općem upravnom postupku (,Narodne novine“, broj 47/08). 


VODITELJICA ODJELA 
ZA REGISTRACIJU UDRUGA 


* Nataša! l Berger, dipl. iur, oi 


o oi 
E enje 
pi ene d 
# 
: | 


DOSTAVITI: 


1. Hrvatsko grboslovno i zastavoslovno društvo, 
Zagreb, Fazinska 50 

2. Zbirka isprava, ovdje 

4, Pismohrana, ovdje. 

Pravila elektroničkog zasjedanja Skupštine HGZD-a 


Elektroničko zasjedanje Skupštine saziva predsjednik sukladno čl. 17 Statuta HGZD-a, 
dostavom poziva za Skupštinu i pisanih materijala članovima HGZD-a elektroničkom poštom 
na adrese koje se vode u Popisu članstva HGZD-a. 

Pozivi se dostavljaju svim članovima u Popisu članstva HGZD-a, a pravo glasa na skupštini 
imaju oni članovi koji su uplatili članarinu barem u jednoj od posljednje dvije godine odnosno 
u tekućoj godini, tako da je uplata zabilježena na računu HGZD-a najkasnije na dan 
zasjedanja Skupštine. 

Članovi s pravom glasa sudjeluju u radu Skupštine slanjem elektroničke pošte na adresu 
Društva (hazd(hgzd.hr). Sudjelovanje može biti: 

a. glasovanje, tako da se na postavljena glasačka pitanja odgovori sa ZA, PROTIV ili 
SUZDRŽANA/ SUZDRŽAN. 

b. rasprava, tako da se postavi pitanje odnosno komentar. Sadržaj rasprave proslijedit 
će se svim članovima Skupštine. Predsjedništvo može odlučiti da pojedina rasprava 
nije relevantna odnosno da se ne proslijedi, o čemu se član obavještava 
elektroničkom poštom. Eventualni prigovor na odluku predsjedništva bilježi se u 
zapisnik Skupštine. 

Skupština zasjeda sedam (7) dana od slanja poziva te se zadnji dan tog roka smatra danom 
zasjedanja Skupštine. Elektroničko sudjelovanje u Skupštini moguće je do 24:00 sati dana 
zasjedanja Skupštine. 

Nakon zasjedanja Skupštine, Predsjedništvo priprema zapisnik u koji se unose zbirni rezultati 
glasovanja i tijek rasprava, a koji se dostavlja članovima na isti način kao i poziv na 
Skupštinu. 

Sva elektronička prepiska vezana za zasjedanje Skupštine čuva se u arhivi Društva. 

Grb i Zastava 

